作者:吳潛
標題:沁園春
內容:笑指頹齡，迴圈雌甲，卦數已圓。嘆蜀公高潔，休官去歲，溫公耆舊，入社今年。底事崎嶇，蒼顏白髮，猶擁貔貅護海堧。君恩重，算何能報國，未許歸田。遙憐。宛居山前。正水漲溪肥系釣船。縱葵榴花鬧，菖蒲酒美，都成客裡，爭似家邊。寄語兒曹，若為翁壽，只把鷗盟更要堅。翁還祝，願欃槍日靜，䆉稏雲連。